
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏24 במאי 2016
טז' באייר תשע"ו

מכרז היקפים משתנים מס' 11/3.2016 : מתן שירותים מינהליים להפעלת התוכנית להשאלת ספרי לימוד בבתי הספר
הבהרה 2
סיכום תשובות לשאלות שהגיעו עד לתאריך 24.3.2016
1. כללי

1. המועד האחרון להגשת הצעות למכרז שבנדון נדחה ל- 1.6.2016 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

11. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 4 - תיאור הפרוייקט ותפקידי הקבלן
1. סעיף 4.2, עמוד 7
הקבלן נדרש להשתתף בוועדות בהיקף של בין 2-3 וועדות בשנה. מנהל הפרוייקט נדרש להיות נוכח בכל ישיבות הוועדה.
2. סעיף 4.3, עמודים 7-8
רק רשויות שבתי ספר שבתחומם זכאים לתקציב רשאיות להגיש פניה לצורך קבלת תקציב.
3. סעיף 4.4, עמוד 8
(1) במסגרת וועדת ההקצבות יש לבדוק חשבוניות הרכש של בית הספר באופן מדגמי         כ- 10% מכלל החשבוניות. הבדיקה תכלול בדיקה שאכן הספרים המוזמנים הינם ספרי לימוד מאושרים ע"י משרד החינוך, המחירים והסבירות הכמותית.
(2) במסגרת וועדת החריגים יש לבדוק את התאמת כל חשבוניות הרכש של בית הספר. הבדיקה תכלול בקרה ואישור התאמת הסכומים לתקציב שאושר וכן התאמת סה"כ הסכומים של החשבוניות שצורפו לדו"ח הביצוע.
(3) כמות החשבוניות לבית ספר אחד יכולה לעמוד על טווח שבין 1- 20 חשבוניות.
(4) כמות הבקשות החריגות שהוגשו בשנת תשע"ו עמד על 222 בקשות שהתקבלו מ- 72 רשויות. מתוכם אושרו 169 בקשות עבור 61 רשויות.
(5) להלן מובא תרשים ועדת הקצבות:

(6) הקבלן יקבל מהיחידה קובץ עם כל הנתונים הרלוונטיים של שנה קודמת ובדומה לקובץ זה יכין את הקובץ המעודכן לשנה הבאה.
4. סעיף 4.6, עמוד 9
(1) הפניות לקבלת הקצבה מתרכזות בתקופה של פרסום ה"קול קורא" מ- 15.5 עד כ- 31.7 (משוער) ובמהלך הקול קורא השני בערך מאמצע אוקטובר (כפוף ללוח העברי) עד  סוף דצמבר.
(2) מספר הפניות עומד על כ-1,300 בתי"ס בשנתיים האחרונות.
5. סעיף 4.7, עמוד 10
(1) המשרד יעביר לקבלן מערכת בה ינהל את כל המידע בנוגע לפעילות במכרז זה. 
(2) המערכת פותחה בכלים הבאים:
ASP dot net
SQL server
(3) המערכת כוללת בין היתר את המודולים הבאים: 
· סטטוס בתי הספר.
· מעקב אחר התקדמות בפעילות בתוך בית הספר (הפצת מכתב להורים, איסוף ספרים, רכישת ספרים, חלוקתם וכיו"ב).
· הגשות בקשות לתקציבים וחריגים ברמת בי"ס ורשות
· הפקת דוחות ביצוע ברמת בי"ס ורשות
(4) הקבלן נדרש להפעיל ולתחזק את המערכת בכל תקופת ההתקשרות. 
(5) במסגרת התחזוקה השוטפת הקבלן יבצע שיפורים ושינויים במערכת בין היתר: 
· פתרון ליכולת מעקב ביה"ס אחר התקציב שהועבר לרשות בגינו ויתרת התשלומים שהוא זכאי להם בזמן הרלוונטי לכל נושא (מקדמה, השלמה, חריגים וכו') ואישור ביה"ס לקבלת התקציב (כנ"ל) בשלבים השונים.
· מעקב אחר היסטורית התקצוב ב- 5 השנים האחרונות ברמת מוסד.
· פתרון לאחסון המידע במערכת.
(6) המשרד יעביר לקבלן את כל הנתונים הקיימים כיום.
(7) הקבלן יידרש לבצע שדרוגים במערכת שיקבל מהמשרד. 
היקף השדרוגים מוערך בכ- 100 שעות לשנה.
השימוש בשעות אילו יהיה אופציונאלי עפ"י שיקול דעת האגף ולאחר שיתקבל אישור כתוב מראש מהגורמים המוסמכים במשרד (אגף וחשבות).
(8) על הקבלן לקחת בחשבון בהצעתו את כל נושא הפעלת המערכת, תחזוקתה וביצוע שיפורים ותוספות במערכת.
(9) כנספח 1 לסיכום זה מצורף קובץ בו צילומי המסכים העיקריים של המערכת.
6. סעיף 4.10, עמוד 11
(1) הנתונים בסעיף זה מתייחסים לשנת תשע"ו, כל בית ספר שמצטרף לתוכנית נגרע מכמות בתי הספר שאינם כלולים בתוכנית (2,341 בתי ספר נכון להיום). 
למספר זה עשויים להתווסף בתי ספר חדשים שהוקמו בתשע"ז ואינם נכללים ברשימה זו. 
(2) כמות בתי הספר שברשימה שבנספח 4 כוללת את בתי הספר שהצטרפו  בינתיים לתוכנית בשנת תשע"ו.
(3) מידי שנה מצטרפים לתוכנית כ- 330 בתי ספר, יש לציין כי הצטרפות בתי ספר חדשים תלויה בין היתר בפעילות של הקבלן.
(4) כנספח 2 לסיכום זה מצורף קובץ בו מפורטים בתי הספר שאינם נכללים כיום בתוכנית.
3. פרק 5 - כח האדם של הקבלן והאמצעים הנדרשים לביצוע המכרז
סעיף 5.13, עמוד 14
(1) דרישות ההכשרה של אנשי הכספים יישארו ללא שינוי.
(2) מספר ההעברות הכספיות בשנה בין 2-3 העברות.
(3) דוחות הביצוע מועברים לספק ע"י הרשות באמצעות דואר אלקטרוני או פקס.
(4) בית הספר מעביר באמצעות המערכת האינטרנטית דוח ביצוע בית ספרי כולל הצהרת מנהל וחשבוניות.
(5) כנספח 3 לסיכום זה מצורף קובץ PDF הכולל דוגמאות של טפסי דיווח ודוחות ביצוע הנוגעים למכרז.
4. פרק 13 - מבנה ותכולת ההצעה
1. סעיף 13.1, עמוד 26
(1) יש להוסיף לסעיף זה מרכיב הצעת מחיר נוסף כדלקמן:
מחיר לשדרוג מערכת המידע (אופציונלי).

לאור שינוי זה, מצורף בנספח 4 טופס הצעת המחיר המעודכן של חוברת ההצעה. באחריות המציע למלא את הצעת המחיר על גבי הטופס הנ"ל.

כמו כן, מצורפת למסמך זה, טבלת השוואת ההצעות המעודכנת לאור השינוי.
(2) הקבלן אמור לפנות לכל בתי הספר שברשימה ההחלטה אם להצטרף לתוכנית הינה של בית הספר.
(3) על הקבלן לקחת בחשבון כי לא ישולם כל תשלום עבור בתי ספר שלא הצטרפו.

2. סעיף 13.2, עמוד 26
(1) המאמץ שנדרש מהקבלן לצורך צירוף בית ספר חדש לתכנית כולל מפגשי  הדרכה והכוונה נכונה, לעיתים אף נטרול התנגדויות. 
(2) לעומת זאת בי"ס שכבר כלול בתוכנית מכיר את התכנית ואת יתרונותיה. הסיוע שהוא צריך הינו בעיקר מינהלי והיחס של 20% משקף זאת. יחד עם זאת יתכן כי תידרש תמיכה רחבה יותר בבתי ספר מסוימים והקבלן נדרש לקחת זאת בחשבון בהצעתו.
(3) בסעיף זה מפורטת מתכונת התשלום לקבלן בהתייחס למחיר שנקבע עבור כל בי"ס שיצטרף. ככל שמספר בתי הספר שיצטרפו לתוכנית גדל התשלום לקבלן גדל בהתאם בצורה מדורגת.
5. נספח מספר 5 – תרשים גאנט של הפעילות
לתשומת לב המציעים, התקלה שהיתה בעת פתיחת הנספח הנ"ל באתר המשרד, טופלה וכעת ניתן לפתוח את הנספח.

6. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.
יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח 1 - רשימת בתי הספר שלא נכללים כיום בתוכנית

מצורף בקובץ EXCEL
נספח 2 – צילומי מסך של המערכת הקיימת 

מצורף בקובץ WORD
נספח 3 – דוגמאות של טפסי דיווח ודוחות ביצוע
מצורף בקובץ PDF


נספח 4

נספח מספר 6

דף 10 מתוך 12

מכרז היקפים משתנים מספר: 11/3.2016
מתן שירותים מינהליים להפעלת התוכנית להשאלת ספרי לימוד בבתי הספר

1. הצעת מחיר
יש למלא את הצעת המחיר במלואה, עפ"י המפורט להלן. הצעת המחיר המפורטת להלן הינה בש"ח וכוללת את כל הוצאות המציע, לרבות הוצאות ישירות ועקיפות וכן מיסים ישירים ועקיפים, למעט מס  ערך מוסף.
על המציע למלא את הטבלאות במלואן, תוך ציון המחירים בכל הסעיפים המפורטים בהן.
אם המציע הינו עמותה, עליו לכלול את כל הוצאותיו בהצעת המחיר, כולל מע"מ שהוא ישלם לספקיו. במקרה כזה ירשום המציע סכום זהה בטור "ללא מע"מ" ובטור "כולל מע"מ".

הצעות חלקיות ו/או במתכונת השונה מהטבלאות הנ"ל - לא תיבדקנה ואף עלולות להיפסל.

	הנושא
	יחידת החישוב
	המחיר ליחידה

	
	
	לא כולל מע"מ
	כולל מע"מ

	בית ספר שהצטרף בפועל לתוכנית
	בית ספר
	
	

	מחיר לשדרוג מערכת המידע (אופציונלי)
	שעה
	
	


על המציע לקחת בחשבון כי השוואת המחירים בין המציעים כוללת מס ערך מוסף.

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

	
	
	

	תאריך
	שם מלא של החותם בשם המציע
	חתימה וחותמת המציע








את הנספחים הנ"ל ניתן להוריד מאתר האינטרנט שכתובתו:   � HYPERLINK "http://www.education.gov.il/michrazim/" ��WWW.EDUCATION.GOV.IL/MICHRAZIM/�


ומאתר מינהל הרכש הממשלתי בכתובת: � HYPERLINK "HTTP://WWW.MR.GOV.IL" �HTTP://WWW.MR.GOV.IL�

